Epizoda 13 (Bitange i princeze, sezona 1)

"**Epizoda 13**" trinaesta je i posljednja epizoda prve sezone sitcoma *[[Bitange i princeze]]*. Epizoda je premijerno prikazana 8. srpnja 2005. godine na HRT-u 2, a režirao ju je i napisao Goran Kulenović.

Želeći izbjeći deložaciju, glavni likovi odlučuju riješiti Unukine ljubavne probleme tako što je zavedu. Nakon što svi osim Kaze pokušaju i dobiju odbijenicu, Kazo se tokom karaoke natjecanja u pubu pokazuje kao idealni kandidat zahvaljujući godinama starom proročanstvu jedne gatare i spletu sretnih okolnosti.
 
## Sinopsis

Nakon dolaska Unuke, svi osim Robija spavaju u dnevnom boravku, a probudi ih Kazino iznenadno vrištanje; imao je noćnu moru s Unukom u glavnoj ulozi. Nedugo zatim, svjež i odmoran, iz svoje sobi izlazi Robi, koji pita ostale jesu li uspjeli što smisliti; kada mu daju negativan odgovor, Irena predloži da odu do Bobija u toplice i traže od njega da razbaštini Unuku, se Teu svidi pa svi skupa odlaze u toplice. Međutim, vraćaju se kasno navečer bez uspjeha jer od dede Bobija nisu dobili što su htjeli; Luciji je, ipak, bilo bilo lijepo na bazenu u toplicama. Dok razgovaraju u pubu, Irena se čudi kako netko tako dobar poput Bobija može imati takvu unuku te zaključuje da bi mu ona osobno bila puno bolja unuka. Robi tada predloži ta pokušaju dokazati da je Bobi poslovno nesposoban i poništiti prijenos imovine, ali Teo odmah odbaci tu ideju; Kazo zapomaže što će se morati vratiti k majci i njezinom ljubavniku, a Teo dodaje kako se on nema kome vratiti. Robi smata da je Unuka luđakinja, međutim Lucija ju pravda i smatra da je samo nesretna, u što Irena ne vjeruje. Dok se Irena i Lucija prepiru oko ljubavi, Kazo predloži da pokušaju riješiti Unukine ljubavne probleme i tako ju oraspoložiti, što se Teu svidi kao ideja. Robi se nevoljko ponudi da ju zavede, međutim Irena ga odbija i predlaže Tea, s čime se ostali u konačnici slože. Robi negoduje da si odmah može početi tražiti novi smještaj, na što mu Armando ponudi da spava kod njega; nakon toga ih pozove da sudjeluju u karaoke natjecanju u pubu. Iako izvorno odbiju, kada im Armando kaže da je nagrada 2,200 kuna (291.99€) svi se redom prijave, osim Kaze, koji se fokusira na stambeno pitanje. 

Sljedećega dana, Teo se u uredu sprema primiti Unuku kako bi ju zaveo. Unuka ulazi, mrzovoljna i neimpresionirana njegovim uredom, a Teo ju pokušava zavesti laskanjem i komplimentima. Unuka se fokusira na pravna pitanja, međutim Teo nastavlja sa zavođenjem, iako je evidentno da ne izaziva nikakvu reakciju, posebice kad vidi Barbarinu fotografiju. Međutim, prije nego Teo uspije išta napraviti, Unuka se ekspresno ustane i odlazi; pohvali Teov pokušaj kao simpatičan, ali mu daje do znanja – unatoč njegovom inzistiranju – da traži drugu vrstu ljubavi. Kada izađe, u ured ulazi tajnica Ksenija koja najavljuje sljedećeg klijenta. Navečer u pubu, Teo priznaje da se "izblamirao kao Mladen Grdović", na što Irena zaključuje da Unuka mora biti lezbijka; Kazo se slaže, Lucija ne, a Robi smatra da bi on sigurno bio uspješan da su mu dopustili da pokuša. Kada prihvate njenu sugestiju o Unikinoj seksualnoj orijentaciji, dečki kažu Ireni da ju ona mora pokušati zavesti; iako Irena negoduje jer voli samo dačke, na kraju pristane u nadi da će tako dobiti stanove. Armando prekida dogovor i pita ih jesu li se odlučili za pjesme za karaoke, međutim Robi samo govori da će svi skupa morati pjevati "our house is in the middle of the street".

Natrag u stanu, Irena se oskudno i zadovljivo obukla te je pored sebe postavila crtež gole žene. Ubrzo dolazi Unuka, koja je uvjerena da je u stanu pukla cijev, što je laž koju su joj rekli da bi je naveli da dođe. I dok Irena pokušava zavoditi Unuku, ona je, kao i u Teovom uredu, potpuno nezainteresirana i provocira Irenu zbog njezine odjeće; ubrzo Unuka shvati da je priča o cijevi lažna i otkriva kako u stan planira useliti vlastitu firmu. Kada Unuka pokuša saznati što hoće od nje, Irena se nastavlja sugestivno ponašati, međutim Unuka joj govori da će im skratiti rok za iseljene za još jedan dan ukoliko ju nastave praviti ludom. Irena tada prelazi u ofenzivu, ali i njezin pokušaj neslavno propadne pa onda počne žaliti za bivšom djevojkom koja ju je ostavila i pobjegla u inozemstvom s drugom ženom; iako se Unuka nakratko saažali, ubrzo shvati Irenine namjere i odlazi, otkrivajući da "ne voli plavuše". Kada ona ode, Robi izađe iz kupaonice, Kazo iz sobe, a Lucija od iza zastora te kritiziraju Irenin neuspješni pokušaj. Svi zaključe kako im je Lucija posljednji pokušaj, a iako se nećka, kada joj objasne da će se morati prostituirati ako ih Unuka izbaci, Lucija na koncu pristane. Kazo im tada javlja da Lucija mora pokušati već večeras; Teo ubrzo dolazi po njih nakon što je saznao da Unuka živi u hotelu jer ju je bio pratio. 

U autu, svo četvoro predlaže Luciji drugačiji pristup, što Luciju naljuti; prije nego ode, Lucija popije malo rakije koju joj je poslala baba Manda. Kada ode, Robi govori da nemaju nikakve šanse te svo četvoro navale na Lucijinu rakiju. 

U hotelskoj sobi, Unuka je sama i plače kada joj Lucija pokuca na vrata. Unuka joj otvori i točno predvidi da je i Lucija zaljubljena u nju kao i svi ostali, što Lucija odmah prizna. Kada primijeti da je Unuka plakala, Lucija ju pokušava smiriti i govori joj da je i njezina ljubavna situacija ista, međutim nailazi samo na njezin cinizam. Lucija spomene kako joj je jedna gatara rekla da će sve biti u redu, na što Unuka govori da je i njoj gatara rekla isto, odnosno da mora "čekati nešto što se zove pitko grlo, da će se tamo pojaviti čovjek moga života s osamnaest kila viška, cvijetom u reveru i da će još otpjevati ljubavnu pjesmu." Lucija je naivno oduševljena, međutim ubrzo shvati da ne zna što je "pitko grlo"; međutim, ni Unuka ne zna o čemu se radi i nudi Luciji alkohol. Lucija tada pokuša s metaforom vezanom uz *[[Groundhog Day (film)|Beskrajni dan]]*, međutim Unuka ne vjeruje da će se ljubav njezina života čudesno pojaviti ako ih ostavi u stanovima; dodaje kako je Lucija draga djevojka i da bi bila njezin tip, da je dečko, čime potvrdi da je heteroseksualka. 

U autu, svo četvoro su pripiti zaspali kada Lucija dolazi i prepriča im što se dogodilo; Teo tada predloži Kazi da on pokuša, međutim Robi govori da je on sljedeći. Kada ih Irena tjera da voze, Teo govori da ne može jer je pio; nakon kratke prepirke, Lucija sjeda za volan jer je najtrjeznija od svih, međutim ubrzo se ispostavi da Lucija nikada nije položila vozački ispit i da nema dozvolu, ali da je na peglicama u lunaparku naučila voziti. 

Sljedećeg jutra, dečki i cure spremaju se za odlazak, a Robi je ljut što mu ne vjeruju. Ubrzo na vrata pokuca Unuka, a Robi se odluči za tipični mačistički pristup, uz to još i izravan. Njegov neuspješni pokušaj završi najbrže i to tako što ga Unuka tri puta udari u međunožje. Kazo tada odluči da i on želi probati, što izazove podsmijeh kod ostalih. 

Navečer, svi osim Kaze okupili su se u pubu za natjecanje u karaokeu. Irena misli da je favoritkinja, ali Robi joj se izruguje, dok Lucija mora piti kako bi se opustila. Dok oni pričaju, u pub dolazi Unuka, sama, a Armando tada najavljuje početak Karaoke kupa "Pitko grlo", na što Lucija i Unuka odmah reagiraju. Prije natjecateljskog dijela, Armando je taj koji otvara program s pjesmom koju je posvetio Robiju, a radi se o pjesmi "Trebam nekoga" Petra Graše. Dok Armando pjeva, Irena uoči Šefa i Inspicijenta kako sjede u pubu, a Armandu se na pozornici ubrzo pridružuje Erotoman, koji otpjeva dio pjesme zajedno s njim; publika je oduševljena njihovim nastupom. U jednom trenutku u pub dolazi Kazo u bijelom odijelu, odjeven kao Humphrey Bogart u *[[Casablanca (film)|Casablanci]]*, s cvijetom u reveru te se pravi da ih ne vidi. Armando tada proziva Tea, koji pjeva iskrivljenu verziju Novkovićeve "Tamare", ali nastup je potpuna katastrofa jer Teo nema nikakvog sluha ni osjećaja za ritam pa samo zavija; jedine osobe kojima se svidi Teov nastup su Lucija i Erotoman. 

Dok Teo urla, Kazo odluči pokušati s Unukom. Dok se on priprema, Unuka se pomakne i sudari s njim, na što se sadržaj njezine torbice raspe po podu; Kazo se ispričava i govori da ima "osamnaest kila viška", što mu utječe na gracioznost. Unuka primijeti što je rekao te se odmah zainteresira za njega, a to se dodatno pojača kad uoči cvijet na reveru. Iako je Kazo isprva zbunjen, brzo se snađe i odvodi Unuku u separe, što kod Lucije izazove ljubomoru i plač. Teo završi s nastupom uz negodovanje publike, a Armando dolazi i otkriva da su Irena i Robi izabrali istu pjesmu – "Najdraže moje" Novih fosila – te da moraju nastupati zajedno. Kako se njih dvoje ne podnose, njihov nastup se također pretvara u potpuni fijasko, iako je bio vokalno bolji od Teovog; njihova je izvedba natjerala Šefa i Inspicijenta da odu iz puba. 

Nako njih dolazi Lucija, koja pjeva pjesmu "Dolje na koljena" Vesne Pisarović, koju posvećuje Kazi, kojemu je neugodno. Dok Kazo sluša Luciju, Unuka doziva Armanda i potajno prijavi Kazu da joj otpjeva ljubavnu pjesmu i tako ispuni proročanstvo do kraja. Lucija se postepeno gubi na pozornici i postaje sve kaotičnina; Robiju je neugodno, a Teo i Irena dolaze do pozornice i odvode ju, ali prije nego se vrati na svoje mjesto, ona udari Kazu. Armando tada otkrije kako je i Kazo prijavljen na natjecanje; Kazo misli da je došlo do zabune, međutim Unuka mu otkrije što je učinila te se on popne na pozornicu kako bi otpjevao "Da li znaš da te volim" Dade Topića i grupe Time. Dok Kazo pjeva, Unuka je opčinjena i u jednom trenutku dođe do pozornice i zgrabi ga, vjerujući da je on muškarac njezinog života kojega je čekala 20 godina.

## Uloge

### Glavne uloge

*René Bitorajac kao Robert Kumerle (Robi), kvartovski dečko koji je u potrazi za stanom
*Mila Elegović Balić kao Irena Grobnik, manekenka u usponu koja je također u potrazi za stanom
*Tarik Filipović kao Teodor Friščić (Teo), odvjetnik čiji se brak raspada i Kaznin prijatelj
*Nataša Dangubić kao Lucija Toć, zbunjena djelatnica u videoteci koja slučajno postaje Irenina cimerica
*Hrvoje Kečkeš kao Kazimir Hrastek (Kazo), filmofil i Teov prijatelj koji odlazi od kuće i tako slučajno postaje Robijev cimer

### Sporedne uloge

* Dražen Čuček kao Konobar, konobar u pubu *Bitange i princeze*
* Zvonimir Zoričić kao Šef, urednik na StrTV-u
* Željko Duvnjak kao Inspicijent, inspicijent na StrTV-u
* Mile Kekin kao Erotoman, erotoman koji posjećuje videoteku
* Ksenija Marinković-Ugrina kao Unuka, unuka djeda Bobija

### Gostujuće uloge
* Slavica Šnur kao Tajnica

## Zanimljivosti

Teova tajnica Ksenija (Slavica Šnur) po Unukinom odlasku iz ureda spominje klijenta po imenu **Maloča**, koji je došao kod Tea zbog krivotvorenih ugovora. Glavni producent serije bio je Ivan Maloča, vlasnik Interfilma, tako da postoji vjerojatnost da je ovaj nikada identificirani klijent zapravo metafilmska šala na njegov račun. Maloča će se kasnije doista pojaviti u seriji kao sumnjivi poduzetnik nadimka Džubro, ali ta uloga nema nikakve veze s ovim klijentom.

## Napomene

## Vanjske veze
*